Skietery volg in Stellenbosch ná transitorooftog(Foto: SA Polisie) ŉ Polisiebeampte en ŉ sekuriteitswag is gewond toe transitorowers in Khayamandi in Stellenbosch gefnuik is. Drie verdagtes is in hegtenis geneem. Brig. Vish Naidoo, woordvoerder van die polisie, het gesê ŉ groep gewapende mans het ŉ transitovoertuig in Macassar aangeval en ŉ sekuriteitswag is beseer in ŉ poging om die voertuig te beroof. “Plaaslike polisiebeamptes, die taktiese reaksie-eenheid en lugondersteuning het dadelik reageer. ŉ Jaagtog en skietery het gevolg op verskeie tonele tussen Macassar, Mfuleni en Stellenbosch. ŉ 39-jarige sersant van die polisie is gewond.” Die verdagtes is by die Khayamandi-taxistaanplek in Stellenbosch opgespoor. “Drie verdagtes is in hegtenis geneem en beamptes het beslag gelê op vyf vuurwapens, insluitend drie AK47’s. Vyf voertuie is in Stellenbosch geskut. Twee van die voertuie is deur die verdagtes gekaap toe hulle van die toneel in Macassar wou vlug.”